ПРОТОКОЛ № 14
от заседание на Комисия по правни въпроси 
към Висшия съдебен съвет,
проведено на 25 март 2013 г.

Днес, 25 март 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							СВЕТЛА ПЕТКОВА	
							КАРОЛИНА НЕДЕЛЧЕВА

ОТСЪСТВА: Юлия Ковачева 

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция “Правна”. 

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Становище от Съюза на съдиите в България, във връзка с командироването на магистрати. 
- Помагала, разработени по проект „Усъвършенстване на работните процеси в съда” на сдружение „Програма за развитие на съдебната система” (ПРСС).

	По дневния ред

1.ОТНОСНО: Извлечение от протокол № 14/20.03.2013 г. на комисия „Бюджет и финанси” към ВСС, с което препраща проект на Правила за определяне на реда за откриване на набирателни сметки, набиране, използване и отчитане на чужди средства в лева и валута в органите на съдебната власт, за съгласуване. 

КОМИСИЯТА ПО ПРАВНИ ВЪПРОСИ
Р Е Ш И:

	1.1. Изразява положително становище по проекта на Правила за определяне на реда за откриване на набирателни сметки, набиране, използване и отчитане на чужди средства в лева и валута в органите на съдебната власт, със следните забележки:
В т.2.2. и т.2.4., изр. първо изразът „.. се внасят в приход на държавния бюджет ..” да се замени  с „.. се внасят в приход на бюджета на съдебната власт”.
1.2. Решението на комисията да се изпрати на комисия „Бюджет и финанси” към ВСС.

2.ОТНОСНО: Писмо от Румяна Монова – заместник председател на ВАС във връзка с проект на списък за старшинството на съдиите във ВАС, препратено от Комисията по предложенията и атестирането към ВСС, за становище. 
Приложение: Писмо № 11-02-015/26.02.2013 г. 

КОМИСИЯТА ПО ПРАВНИ ВЪПРОСИ
Р Е Ш И:

2.1. Висшият съдебен съвет няма правомощие да тълкува закона и да дава указания по неговото прилагане. Поставеният от заместник председателя на ВАС въпрос е уреден с разпоредбата на чл. 237,  във вр. с § 11 от ЗСВ. 
2.2. Решението на комисията да се изпрати на Комисията по предложенията и атестирането към ВСС. 
3.ОТНОСНО: Доклад от Красимира Василева – н-к отдел „ЮОДКВ” в  дирекция „Правна” в АВСС, относно протоколи за извършвани услуги, предоставяни от „Информационно обслужване” АД за подпис от председателите на окръжните съдилища. 
Приложение: Писмо № 11-06-203/13.03.2013 г., протокол за извършени услуги, извлечение от протокол № 18/14.03.2013 г. на ВСС.

КОМИСИЯТА ПО ПРАВНИ ВЪПРОСИ
Р Е Ш И:
	
	3.1. Предлаганите от „Информационно обслужване” АД, на окръжните съдилища, протоколи за извършена работа могат да бъдат подписвани, ако са в рамките на предмета на сключения през 1999 договор. 
	3.2. Договорът да се изпрати на окръжните съдилища и Софийски градски съд за сведение.
	
4.ОТНОСНО: Молба от Калин Божков – управител на Кимпекс 2000 ЕООД, за иницииране на законодателни промени.
 
КОМИСИЯТА ПО ПРАВНИ ВЪПРОСИ
Р Е Ш И:

Висшият съдебен съвет не разполага със законодателна инициатива, поради което молбата на Калин Божков, в частта с предложение за законодателни промени, следва да се изпрати на Министерство на правосъдието, по компетентност.

Допълнителни точки

1.ОТНОСНО: Становище от Съюза на съдиите в България, във връзка с командироването на магистрати. 
 Приложение: Писмо № 96-00-074/25.03.2013 г., становище.

КОМИСИЯТА ПО ПРАВНИ ВЪПРОСИ
Р Е Ш И:

1.1. Комисията по правни въпроси е в процес на обсъждане и изготвяне на Правила за командироването.
1.2. Правилата за командироване са подадени като тема за обсъждане във Форума за обратна връзка на интернет страницата на ВСС и Комисията по правни въпроси очаква предложения.
1.3. Решението на комисията да се изпрати на Съюза на съдиите в България.

2.ОТНОСНО: Помагала, разработени по проект „Усъвършенстване на работните процеси в съда” на сдружение „Програма за развитие на съдебната система” (ПРСС).
Приложение: Писмо № 97-00-100/21.03.2013 г., помагала.

КОМИСИЯТА ПО ПРАВНИ ВЪПРОСИ
Р Е Ш И:

	Потвърждава решението си по Протокол № 12/11.03.2013 г.,  доп. т. 2.

25.03.2013 г. 		                       ПРЕДСЕДАТЕЛ:/п/
		     
                  ЮЛИАНА КОЛЕВА